

Antet COOPERATIVĂ

REGULAMENTUL DE ORGANIZARE ŞI FUNCŢIONARE


Prezentul regulament stabileşte modul de organizare şi funcţionare al Adunării Generale ale Cooperativei Agricole.
Regulamentul respectă prevederile legale din:
- Legea Cooperației Agricole nr. 566/2004, cu modificările și completările ulterioare;
- Actul Constitutiv și Statutul cooperativei;
Regulamentul cuprinde prevederi specifice condiţiilor concrete de desfăşurare a ședințelor, activităților și serviciilor furnizate de Cooperativa Agricolă. Acesta va fi actualizat în concordanță cu modificările și completările intervenite în Legea Cooperației Agricole, după publicarea în Monitorul Oficial. 
[bookmark: ref#A2]Orice cerere pentru amendarea prezentului Regulament va fi adusă la cunoştinţa AGA cu cel puţin 30 de zile înainte de data întrunirii acestuia; Adunarea Generală este obligată să ia o decizie cu privire la această cerere; 
Adunarea Generală poate stabili în reuniunile sale regulamente procedurale privind alte atribuţii neprevăzute în regulament, în conformitate cu prevederile legale.


CAPITOLUL I
DISPOZIȚII GENERALE


Art.  1. Denumirea este “….. - COOPERATIVĂ AGRICOLĂ”,
Art. 2. ….. - COOPERATIVĂ AGRICOLĂ este persoană juridică de drept privat și reprezintă o asociație autonomă cu un număr nelimitat de persoane fizice și/sau juridice,  dar nu mai puțin de 5 (cinci), constituită pe baza consimțământului liber exprimat de părți, în scopul promovării intereselor membrilor cooperatori, în conformitate cu principiile cooperatiste.
Art. 3. Cooperativa agricolă ..... este cooperativă agricolă de gradul .. (I, II sau III) care se constituie, se organizează și funcționează în baza Legii nr. 566 din 9 decembrie 2004 – Legea Cooperației Agricole cu modificările și completările ulterioare, în conformitate cu prevederile Actului Constitutiv, ale prezentului Statut și ale legislației aplicabile cooperativelor agricole.
Art. 4. Sediul cooperativei este în .......
Art. 5. Durata de funcționare este nelimitată începând cu data înmatriculării la Oficiul Registrului Comerțului.



CAPITOLUL II
SCOPUL ȘI OBIECTUL DE ACTIVITATE
ROLUL ȘI FUNCȚIILE COOPERATIVEI AGRICOLE


....................... Cooperativă Agricolă este o cooperativă agricolă de achiziții și vânzări, care organizează atât cumpărările de materiale și de mijloace tehnice necesare producției agricole, cât și vânzările produselor agricole, desfășoară  activități comerciale,  fiind producătoare de bunuri și de servicii în agricultură, urmărind în acest scop:
a) asigurarea condițiilor pentru obținerea avantajelor economice de către toți membrii cooperatori;
b) asigurarea cerințelor membrilor cooperatori în aprovizionarea cu mijloace necesare producției agricole;
c) obținerea de bunuri agricole de origine vegetală, conform standardelor de piață;
d) crearea de condiții pentru procesarea produselor agricole de origine vegetală, obținerea de produse alimentare finite la calitatea standardelor de piață și de consum;
e) valorificarea producției realizate;
f) dezvoltarea economico-socială a spațiului rural;
g)  planificarea şi modificarea producţiei conform cererii pieţei, în special conform condiţiilor de calitate şi cantitate;
h) promovarea concentrării ofertei şi plasarea pe piaţă a produselor obţinute de membrii lor;
i) reducerea costurilor de producţie şi stabilizarea preţurilor la producător;
j) promovarea utilizării practicilor de cultivare, a tehnicilor de producţie şi gestiune a deşeurilor care să nu dăuneze mediului înconjurător, în special pentru protecţia calităţii apelor, a solului şi a peisajului natural, precum şi menţinerea şi/sau promovarea biodiversităţii;
k) valorificarea disponibilităţii de servicii sau facilitarea de servicii de care nu dispun o parte din membri.
Cooperativa Agricolă își  desfășoară   activitatea pe baza principiilor cooperatiste:
a) principiul asocierii voluntare și deschise;
b) principiul egalității membrilor în luarea deciziilor de conducere administrativă a activității cooperativei;
c) principiul participării economice a membrilor cooperatori;
d) principiul autonomiei și independenței cooperativelor agricole;
e) principiul educării, instruirii și informării membrilor cooperatori;
f) principiul cooperării dintre cooperativele agricole;
g) principiul preocupării pentru dezvoltarea durabilă a comunităților.


Obiectul de activitate constă în:
	a) activitatea principală
- 4621 – comerț cu ridicata al cerealelor, semințelor, furajelor și al tutunului neprelucrat
Sau 
- 4611 Intermedieri în comerțul cu materii prime agricole, animale vii, materii prime textile și cu bunuri semifinite;
            b) activități secundare:
- 0111 Cultivarea cerealelor (exclusiv orez), plantelor leguminoase și a plantelor producătoare de semințe oleaginoase;
- 0161 Activități auxiliare pentru producția vegetală;
- 5210 Depozitări;
- 1061	Fabricarea produselor de morărit;
- 1062	Fabricarea amidonului şi a produselor din amidon;
- 1071	Fabricarea pâinii; fabricarea prăjiturilor şi a produselor proaspete de patiserie;
- 1072	Fabricarea biscuiţilor şi pişcoturilor; fabricarea prăjiturilor şi a produselor conservate de patiserie;
- 1073	Fabricarea macaroanelor, tăiţeilor, cuş-cuş-ului şi a altor produse făinoase similare;
-  1091	Fabricarea preparatelor pentru hrana animalelor de fermă;
- 1092	Fabricarea preparatelor pentru hrana animalelor de companie.




CAPITOLUL III
STRUCTURĂ ORGANIZATORICĂ
PROCESUL DECIZIONAL
Controlul democratic al membrilor
     	Conform acestui principiu, cooperativele sunt organisme democratice care sunt controlate de membrii cooperatori care participa la stabilirea politicilor și adoptarea deciziilor. Persoanele care activează ca reprezentanți ai membrilor cooperatori sunt răspunzătoare în fața acestora. Principiile democratice sunt prevăzute în actele constitutive.
      	Funcționarea democratică și controlul activității cooperativei sunt asigurate de:
                 1. Adunările generale ordinare și extraordinare 
                 2. Consiliul de administrație
                 3. Președintele cooperativei
                 4. Comisia de cenzori



I. ADUNĂRILE GENERALE   

Potrivit Legii nr.566/2004/R privind cooperația agricolă, organele supreme de conducere ale cooperativei agricole sunt adunările generale ordinare și adunările generale extraordinare.
        	Pentru fiecare adunare generală - ordinară sau extraordinară, în afară consemnarilor în Registrul ședințelor adunărilor generale ordinare, se deschide câte un dosar/mapă în care se arhivează toate documentele/dovezile referitoare la convocare, prezența membrilor la ședință, eventualele procuri, materialele susținute/prezentate, ciorna procesului verbal de ședință, precum și ciornele Hotărârilor luate în cadrul adunărilor. 
       	La aprecierea Consiliului de Administrație, misiunea secretarului de ședință poate fi încredințată unui avocat.
a)  Adunarea generală ordinară
-Participare-
Adunarea generală ordinară, este alcătuită din totalitatea membrilor cooperatori, fondatori și acționari. Membrii cooperatori care din motive întemeiate, nu pot participa la lucrările adunării, pot fi reprezentați de alți membri, mandatați/împuterniciți, pe bază de procură. Un membru cooperator nu poate reprezenta mai mult de un membru cooperator lipsă.
La întrunirile adunării generale ordinare pot participa, fără însă a avea drept de vot, membrii cooperatori asociați și cenzorii cooperativei.
De asemenea, pot lua parte ca invitați, reprezentanți ai unor parteneri ai cooperativei - bănci, furnizori, firme de leasing, proiectanți, consultanți etc, reprezentanți ai Uniunii de Ramură, ai Federației Naționale a Uniunilor de Ramură, ai autorităților locale, delegați ai unor ministere etc. Înainte de începerea lucrărilor adunării generale ordinare, președintele de ședință informează nominal adunarea, despre prezența acestora, solicitând totodată votul pro sau contra pentru admiterea acestora ca invitați.
-Frecvența-
        	Adunarea generală ordinară se convoacă și se întrunește cel puțin o dată pe an, de regulă în primele 3 luni urmatoare încheierii exercițiului financiar.
-Convocarea-
Convocarea adunării generale ordinare se poate face prin mijloace electronice, prin afișaj la sediul cooperativei sau prin corespondență scrisă cu AR. Modalitatea convocării se hotărăște de consiliul de administrație odată cu stabilirea ordinei de zi, a datei și locul ținerii adunării.
        	Convocarea este atributul consiliului de administrație. Adunarea generală ordinară se mai poate convoca și la cererea motivată a 2/3 din numărul membrilor cooperatori. Motivarea trebuie formulată în scris, semnată de membrii petiționari și înregistrată la registratura cooperativei cu cel puțin 15 zile lucrătoare înainte de convocarea efectivă. Pe baza motivării, consiliul de administrație este obligat să convoace adunarea generală ordinară in termen de cel mult 5 zile lucrătoare de la primirea acesteia la registratura cooperativei.       
        	Dată întrunirii membrilor cooperatori în adunarea generală ordinară, se fixează și se anunță prin convocare, cu 15 zile lucrătoare înainte.
            Convocarea, indiferent de modul transmiterii, va conține în mod obligatoriu următoarele date:
-          	forul convocator (nr. și data Hotărârii consiliului de administrație, sau numărul și data motivării depuse de 2/3 dintre membri);
-           dată și ora întrunirii (nu mai puțin de 15 zile lucrătoare);
-           locul, sala, locația întrunirii;
-           ordinea de zi; 
      Corespondența referitoare la convocarea adunăriilor generale ordinare se înregistrează la registratura cooperativei și se păstrează în câte un dosar pentru fiecare ședință. Această evidență va servi, oricând, ca probă, în cazul unor eventuale contestații.
b) Adunarea generală extraordinară
        Adunarea generală extraordinară, se deosebește de adunarea generală ordinară, numai prin atribuțiile pe care le are.
        Adunarea generală extraordinară este alcatuită din totalitatea membrilor cooperatori fondatori și acționari. Membrii cooperatori care din motive întemeiate nu pot participa la lucrările adunării, pot fi reprezentați de alți membri mandatați/împuterniciți pe bază de procură. Un membru cooperator nu poate reprezenta mai mult de un membru cooperator lipsă.
        La întrunirile adunării generale extraordinare, pot participa fără însă a avea drept de vot, membrii asociați și cenzorii cooperativei.
        De asemenea, pot lua parte ca și invitați, reprezentanți ai unor instituții administrative sau locale, proiectanți, consultanți fonduri europene, delegați ai Uniunii de Ramură sau ai Federației Naționale a Uniunilor de Ramură etc. Îaninte de începerea lucrărilor, președintele de ședință, informează, nominal, prezența acestora și totodată solicită, prin vot deschis, aprobarea sau nu a acestora la lucrările adunării generale extraordinare.
-Frecvența-
      	Adunarea generală extraordinară, se întrunește ori de câte ori este nevoie pentru a se lua anumite hotărâri care intră în atribuțiunile sale.
-Convocarea-
      	Convocarea adunării generale extraordinare este atributul consiliului de administrație.
      	Convocarea adunării generale extraordinare se poate face atât prin mijloace electronice, prin afișaj la sediul cooperativei, cât și prin corespondență scrisă cu AR. Modalitatea convocării se hotărăște de consiliul de administrație, odată cu stabilirea ordinei de zi, a datei și locului ținerii adunării.
     	 Convocarea adunării generale extraordinare se face cu cel puțin 15 zile lucrătoare înainte. 
     	 Convocarea, indiferent de modul transmiterii, va conține în mod obligatoriu următoarele date:
-	numărul și data Hotărârii consiliului de administrație;
-	data și ora întrunirii (nu mai puțin de 15 zile lucrătoare);
-	locul, sala, locația întrunirii;
-	ordinea de zi ; raportorii;
      	Corespondența referitoare la convocarea adunărilor generale extraordinare se înregistrează la registratura cooperativei și se păstrează în câte un dosar/mapă pentru fiecare ședință. Această evidență va servi, oricând, ca probă, în cazul unor eventuale contestații.


1. PREȘEDINTELE

Președintele prezidează lucrările Adunării Generale. Dacă presedintele nu participă, acesta va delega directorul executiv să conducă lucrările Adunării Generale. 
Prezidiul adunării generale este format din Presedinte, Directorul Executiv și Membri.
Presedintele trebuie să se asigure că toate prevederile legale, statutare, regulamentul de organizare și funcționare și regulile de procedură sunt respectate. 
Președintele deschide, conduce și închide lucrările Adunării Generale și acordă cuvântul în ordinea înscrierii.
Președintele va asigura ordinea Adunării Generale. În acest scop, președintele poate adopta următoarele măsuri împotriva participanților care perturbă buna desfășurare a lucrărilor:
a) avertisment;
b) excludere din sală / videoconferință.
Înaintea începerii lucrărilor Adunării Generale, se verifică și se stabilește:
a.  prezența delegaților membrilor;
b.  prezența delegaților cu împuterniciri scrise din partea membrilor;
c.  aprobarea ordinii de zi.
Adunarea Generală este legal constituită în prezenţa a jumătate plus unu din numărul membrilor săi. În caz de neîntrunire a cvorumului, adunarea generală se ţine a doua zi, în acelaşi loc şi la aceeaşi oră, adoptând hotărâri valabile, indiferent de numărul membrilor prezenţi.

     2.   LUĂRILE DE CUVÂNT

a. Dreptul de a lua cuvântul va fi acordat în ordinea înscrierii, cu permisiunea Președintelui.
b. Nu poate interveni pentru a doua oară pe aceeași temă înainte ca toți delegatii înscriși la cuvânt să-și fi încheiat intervenția.
c. Președintele poate stabili un timp limită pentru fiecare vorbitor.
  
    3.   PROPUNERI

a. Toate propunerile venite din partea membrilor trebuie înaintate în scris; propunerile care nu au relevanță cu subiectele dezbătute vor fi respinse.
b. Orice amendament trebuie elaborat în scris și înaintat președintelui anterior începerii dezbaterii asupra subiectului în cauză.
c. Orice propunere de modificare și/sau completare a Statutului trebuie să fie înaintată în scris,cu o scurtă explicație. 
  

      4.   VOTUL

a. Hotărârile adunărilor generale sunt valide numai dacă jumătate plus unu din membrii prezenți și-au exercitat dreptul la vot.
b. Votul va fi deschis dacă Adunarea Generală nu hotărăște altfel.
c. Votul deschis se poate face prin apel nominal când cererea în acest sens este acceptată de majoritatea simplă a voturilor delegaților cu drept de vot prezenți la adunarea generală.
d. Propunerile trebuie să fie supuse la vot în ordinea în care au fost prezentate. 
e. Dacă pentru aceeași problemă sunt mai mult de două propuneri, ele sunt supuse succesiv votării, iar fiecare delegat nu poate vota decât pentru una dintre aceste propuneri.
f. Înainte de vot, președintele sau persoana împuternicită de acesta, va da citire textului propunerii asupra căruia urmează a fi exercitat dreptul de vot și va explica procedura de vot. Dacă va fi ridicată vreo obiecție, Adunarea Generală va hotărâ asupra ei imediat.
      
     
     5.   PROCESE VERBALE

a. Consiliul de Administrație va întocmi și elabora procesele verbale.
b. Procele verbale vor fi verificate de Președintele Cooperativei.
c. Procesul-verbal se comunică membrilor în termen de 5 de zile de la data la care s-a desfășurat Adunarea Generală.


6. ORGANIZAREA ȘI DESFĂȘURAREA ȘEDINȚELOR DE ALEGERI ALE ADUNĂRII GENERALE

Desfăşurarea Adunării Generale de Alegeri:
a. Adunarea Generală de Alegeri a Președintelui și Consiliul de Administrație se va desfăşura la data expirării fiecărui mandat;
b. Adunarea Generală de Alegeri  este legal constituită în prezenţa a 2/3 din numărul membrilor săi; în caz de neîntrunire a cvorumului, adunarea generală se ţine a doua zi, în acelaşi loc şi la aceeaşi oră, adoptând hotărâri valabile, indiferent de numărul membrilor prezenţi;
c. În cadrul Adunării Generale de Alegeri se vor prezenta:
· Raport de activitate; 
· Raport financiar.
d. După prezentarea rapoartelor se va supune votului descărcarea de gestiune a consiliului director în funcţiune;
e. Această parte a lucrărilor Adunării Generale va fi prezidată de Preşedintele și Consiliul de Administrație  în funcţiune;
f. După descărcarea de gestiune conducerea lucrărilor și a procedurii de vot este preluată de către Directorul Executiv;
     
 
    7.   CONDIȚII GENERALE

a. La şedinţa Adunării Generale de Alegeri pot vota doar membrii care îndeplinesc condiţiile prevăzute în statut.
b. Pot candida pentru ocuparea de funcţii de conducere în cadrul organizației membrii fondatori și acționari care întrunesc următoarele condiţii:
· Au cotizaţia achitată la zi în momentul depunerii candidaturii;
· Depun o solicitare scrisă de a candida până la termenul prevăzut de prezentul regulament în care se menţionează funcţia pentru care se candidează.
c. Funcţiile pentru care se candidează sunt:
· Preşedinte;
· Consiliul de Administrație.  


     8.   DEPUNEREA CANDIDATURILOR

a. Candidaturile pentru funcţiile de conducere se vor depune cu 60 de zile înainte de expirarea prezentului mandat;
b. Cererea de candidatură va cuprinde, în mod obligatoriu, următoarele:
· Nume şi Prenume;
· Date personale de identificare: CNP; CI\BI serie și număr; domiciliu; data şi locul naşterii; 
· Date de contact: telefon fix; mobil; e-mail; fax;
· Menţiunea privitoare la funcţia pentru care se candidează.
c. Solicitările de candidatură pentru postul de preşedinte vor cuprinde, în plus faţă de cele prevăzute mai sus:
· C.V.
· Planul General de Acţiune pentru toată durata mandatului;
· Bugetul aferent Planului General de Acţiune.


    9.   PREZENTAREA CANDIDATURILOR PRIN VOT

a. Prezentarea candidaţilor se va face în ordine alfabetică;
b. După prezentarea tuturor candidaţilor se va trece la procedura de vot.

    10.   STABILIREA ȘI CONSTATAREA REZULTATELOR ALEGERILOR

a. Funcțiile de președinte și membru în consiliu de administrație pot fi ocupate de către persoanele care au întrunit votul deschis a jumătate plus unu din numărul de voturi al membrilor prezenți, în prezența a 2/3 din membri;
b. În înțelesul alineatului 1, prin numărul de voturi al fiecărui membru prezent se înțelege numărul de voturi determinat în baza situației patrimoniale proprii depuse;
c. Va fi declarat învingător candidatul care a obţinut cel mai mare număr de voturi din voturile valabil exprimate;
d. În caz de balotaj, în cadrul aceleiași ședințe se va trece la al doilea tur, la care participă numai candidații situați pe primele două locuri; în acest caz se declară câștigător candidatul care a obţinut cel mai mare număr de voturi din voturile nominal exprimate;.
e. După validarea şi anunţarea rezultatelor votului pentru funcţia de Preşedinte se trece la votul pentru funcţiile Membrilor de Administrație;
f. Rezultatul alegerilor va fi confirmat și consemnat în procesul-verbal al Adunării Generale; Directorul executiv va comunica rezultatul votului.

    11.   CONTESTAȚII

1. Contestaţiile privitoare la modul de organizare și desfăşurarea alegerilor şi validarea votului vor fi depuse în cadrul Adunării Generale de Alegeri şi vor fi soluționate de Adunarea Generală în aceeași ședință.
2. Contestaţiile trebuie să cuprindă numele, adresa şi calitatea contestatarului, numele şi prenumele persoanei a cărei candidatură a fost admisă sau respinsă, prezentarea temeiurilor contestaţiei, data şi semnătura contestatarului. 
3. Contestaţiile vor fi supuse dezbaterilor în plen ale Adunării Generale. 
4. Hotărârea pronunţată de Adunarea Generală este definitivă şi obligatorie.

II.   CONSILIUL DE ADMINISTRAȚIE

           Consiliul de Administrație asigură administrarea cooperativei agricole, fiind primul organism executiv al Adunării Generale.
Administrarea cooperativelor agricole este asigurată de către Consiliul de Administraţie. Consiliul de administraţie este constituit dintr-un număr impar de membri, dar nu mai puţin de 3 membri, care se aleg prin vot secret de adunarea generală pe o perioadă de 4 ani, în condiţiile prevăzute de statut. Primii administratori sunt aleşi de membrii fondatori.
Consiliul de administraţie are următoarele atribuţii: 
a) asigură respectarea statutului şi ducerea la îndeplinire a hotărârilor adunării generale; 
b) prezintă spre aprobare adunării generale programul anual privind activitatea economico-financiară şi bugetul de venituri şi cheltuieli; 
c) analizează trimestrial activitatea economică şi financiară a cooperativei agricole; 
d) stabileşte numărul şi structura personalului angajat al cooperativei agricole; 
e) angajează şi demite membrii conducerii executive; 
f) organizează acţiuni de cooperare cu alte cooperative, cu aprobarea adunării generale; 
g) pune la dispoziţie cenzorilor mijloacele necesare exercitării atribuţiilor ce le revin; 
h) prezintă adunării generale, la finele execuţiei financiare, raportul anual de activitate şi raportul de gestiune.


2.1.  FUNCŢIONAREA CONSILIULUI DE ADMINISTRAȚIE

Administrarea cooperativelor agricole este asigurată de către consiliul de administraţie. Consiliul de administraţie este constituit dintr-un număr impar de membri, dar nu mai puţin de 3 membri, care se aleg prin vot secret de adunarea  generală pe o perioadă de 4 ani, în condiţiile prevăzute de statut. Primii administratori sunt aleşi de membrii fondatori. 
Reguli de funcționare:
1. Consiliul se întruneşte trimestrial, în şedinţe ordinare, sau ori de câte ori este necesar, în şedinţe extraordinare.
2. Consiliul este convocat de preşedintele cooperativei, din proprie iniţiativă, la cererea Comisiei de cenzori a sau la solicitarea a minim o treime din numărul membrilor Consiliului. 
3. Şedinţele se convoacă de regulă cu cel puţin 15 zile înainte, comunicându-se data, ordinea de zi propusă şi locul de desfăşurare. 
4. Şedinţa este valabil constituită dacă sunt prezenţi minim două treimi din numărul total al membrilor, la prima convocare, şi cel puţin jumătate plus unu la a doua convocare şi se desfăşoară potrivit ordinii de zi aprobate.
5. Fiecare membru care participă la şedinţă are dreptul la vot.
6. Şedinţele sunt conduse de preşedintele cooperativei, iar în lipsa acestuia de directorul executiv, desemnat de preşedinte.
7. Dupa finalizarea ședinței se întocmește procesul verbal al şedinţei care va cuprinde:
a) locul, data şi ora începerii şedinţei;
b) numărul membrilor prezenţi şi lista nominală a membrilor care absentează, precum şi numărul membrilor supleanţi prezenţi;
c) numele şi calitatea persoanelor invitate;
d) ordinea de zi aprobată;
e) conţinutul dezbaterilor;
f) hotărârile luate;
g) procesul verbal va fi semnat de Președinte și de membrii consiliului de administrație.

2.2. PREȘEDINTELE CONSILIULUI DE ADMINISTRAȚIE 
Are următoarele atribuțiuni:
a) Conduce ședințele consiliului de administrație;
b) Pregătește materialele care vor fi dezbătute în ședințele consiliului de administrație;
c) Convoacă ședințele consiliului de administrație;
d) Asigură respectarea statutului și ducerea la îndeplinire a hotărârii adunării generale;
e) Prezintă spre aprobare adunării generale programul anual privind activitatea economico-financiară și bugetul de venituri și cheltuieli;
f)  Prezintă adunării generale, la finele execuției financiare, raportul anual de activitate și raportul de gestiune.

III. DIRECTORUL EXECUTIV / COMERCIAL 
Îşi exercită atribuţiile sub îndrumarea consiliului de administraţie şi are calitatea de salariat al cooperativei agricole. Va avea atribuțiile înscrise în fișa postului anexată la contractul de muncă, fără a exclude următoarele atribuții:
a) urmărește activitatea curentă a cooperativei agricole, respectarea deciziilor Consiliului de administrație și ale Adunarii Generale. 
b) urmărește respectarea prevederilor statutului cooperativei agricole de către toți membrii;
c) angajează cooperativa agricolă și patrimoniul acesteia în relațiile cu instituțiile statului, alte structuri cooperatiste, alte structuri ale societății civile precum și cu diverși agenți economici, în scopul realizării obiectivelor stabilite de forurile superioare în limita competențelor aprobate de Consiliul de administrație;
d) semnează angajarea personalului cooperativei agricole, cu aprobarea prealabilă a Consiliului de administrație; 
e) asigură și răspunde de întocmirea dărilor de seama, a proiectului bugetului de venituri și cheltuieli, a execuției bugetare și a situațiilor financiare anuale, sau ori de câte ori i se solicită acest lucru de către organele de conducere ale cooperativei agricole;
f) duce la îndeplinire mandatele încredințate de Consiliul de administrație și Adunarea Generală.
g) solicită membrilor cooperatori documentele care atestă suprafețele de teren exploatate de către aceștia;
h) verifică nerespectarea de către membrii cooperatori a obligațiilor stabilite în sarcina acestora prin statut și/sau hotărârea Adunării generale și/sau consiliul de administrație, informează și aplică sancțiunile prevăzute în actele constitutive;
i) răspunde disciplinar în cazul în care, conform mandatului primit de la Adunarea generală sau de la Consiliul de administrație, nu aplică membrilor cooperatori sancțiunile pentru nerespectarea de către aceștia a obligațiilor stabilite în sarcina lor.
j) asigură permanent buna funcționare a cooperativei și atingerea obiectivelor stabilite de Adunarea Generală.
k. raportează săptămânal Adunării Generale, Consiliului de Conducere cu privire la activitatea depusă.


IV.  CONTABILUL

Expertul contabil sau contabilul autorizat care nu este membru al cooperativei agricole îşi poate exercita activitatea în calitate de persoană fizică sau juridică.
Contabilul are următoarele atibuții:
a. Întocmește proiectul bugetului Cooperativei Agricole, având în vedere numărul de personal, cheltuielile necesare desfășurării activității și cheltuielile de capital;
b. Întocmește proiectele de rectificare a bugetului Cooperativei Agricole;
c. Urmărește execuția bugetului de venituri și cheltuieli pentru activitatea proprie si organizează evidența angajamentelor bugetare și legale pentru activitatea proprie;
d. Elaboreaza situațiile financiare trimestriale, anuale și anexele acestora;
e. Organizează și asigură buna desfășurare a activității financiare a Cooperativei Agricole și organizează controlul financiar preventiv propriu;
f. Întocmește ștatele de plată a salariaților și a altor categorii de personal și răspunde de corectitudinea datelor înscrise în acestea, execută deciziile de inputare sau reșinere, urmărește recuperarea pagubelor;
g. Verifică și răspunde de corectitudinea întocmirii actelor justificative de încasări și plăți ce se efectuează prin conturile curente sau prin casieria proprie;
h. Verifică deconturile de cheltuieli;
i. Efectuează plățile generate de cheltuieli curente, încasează veniturile obținute conform legii și întocmește, verifică si avizează documentația privind plățile curente;
j. Întocmește lunar, trimestrial și anual situațiile statistice prevăzute de lege;
k. Organizează casieria Cooperativei Agricole;
l. Organizează și asigură desfășurarea în condițiile legii a evidenței contabile și răspunde de ținerea corectă și la zi a evidenței contabile;
m. Organizează efectuarea inventarierii valorilor materiale și bănești;
n. Efectuează controlul gestionar pentru gestiunile proprii;
o. Propune scoaterea din uz și casarea unor bunuri din gestiunea proprie;
p. Ține evidența analitică și întocmește balanțele analitice;
q. Întocmește balanțele de verificare lunare și sitațiile financiare trimestriale și anuale, conform prevederilor legale;
r. Răspunde de corectitudinea datelor înscrise în documentele și situațiile contabile.

V. CENZORUL

În condiţiile legii, cel puţin un cenzor trebuie să fie expert contabil sau contabil autorizat, ales dintre membrii Corpului experţilor contabili şi contabililor autorizaţi din România. 
Adunarea generală ordinară alege, o dată la 4 ani, de regulă dintre persoanele care nu au calitatea de membru cooperator, unul până la 3 cenzori titulari şi unul până la 3 cenzori supleanţi. Nu pot fi aleşi cenzori, iar dacă totuşi au fost aleşi, decad din mandatul lor, salariaţii cooperativei agricole, precum şi soţii/soţiile administratorilor şi rudele acestora până la gradul al treilea inclusiv. În caz de vacanţă, cenzorii supleanţi, în ordinea vârstei, îi înlocuiesc pe cei titulari. Dacă nici cu supleanţi nu se poate completa numărul, cenzorii rămaşi pot coopta unul dintre membrii cooperativei agricole, până la aprobarea lui de către adunarea generală. 
Cenzorul are următoarele atribuții principale:
a) Examinează, cel puțin la fiecare 3 luni, registrele cooperativei agricole pentru a lua cunoștință despre operațiunile financiare și certifică dacă documentele sunt întocmite potrivit normelor legale;
b) Supraveghează și verifică gestiunea cooperativei agricole, precum și ținerea curentă și cu regularitate a registrelor, legalitatea întocmirii situației financiare anuale și a contului de profit și pierdere;
c) Face inopinant controlul casieriei, cel puțin odata pe lună;
d) Verifică, cel puțin o dată pe trimestru, cu ajutorul registrelor, situația părților sociale, existența titlurilor sau valorilor depuse în păstrarea cooperativei agricole;
e) Verifică îndeplinirea condițiilor cerute pentru prezența membrilor cooperatori la adunarea generală;
f) Certifică situația financiară anuală și întocmește raportul propriu cu cel puțin 10 zile înainte de data ținerii adunării generale;
g) Supraveghează operațiunile de lichidare a cooperativei agricole;
h) Participă la toate adunările generale și veghează dacă dispozițiile legale ale actului constitutiv si ale statutului sunt respectate de către administrator;
i) Participă la ședințele administratorilor;
j) Verifică și constată depunerea garanției de către administratori.


CAPITOLUL IV
CIRCUITUL ȘI PĂSTRAREA DOCUMENTELOR

1. În afară de evidenţele prevăzute de lege, cooperativa agricolă trebuie să întocmească şi să păstreze: 
a) registrul membrilor cooperatori și al părților sociale ale fiecăruia; 
b) registrul şedinţelor adunării generale; 
c) registrul şedinţelor consiliului de administraţie; 
d) registrul constatărilor făcute de cenzori în exercitarea mandatului lor; 
e) registrul de aporturi în natură la capitalul social al cooperativei agricole; 
f) registrul bunurilor atribuite în folosință cooperativei agricole, însoțite de documente care atestă dreptul de proprietate asupra acestora;
g) registrul de inventar; 
Mijloacele financiare ale cooperativei sunt formate din: aportul la capitalul social; o parte din profitul rezultat din activitate; surse atrase din sistemul financiar bancar; taxele de înscriere ale membrilor cooperatori; donații; sponsorizări; subvenții; granturi; fonduri nerambursabile și alte mijloace financiare legale.
2. Registrele se pot ţine pe suport hârtie sau în sistem computerizat.
3. Transmiterea oficială a documentelor către membri se efectuează prin poștă, fax, curier, cu confirmarea primirii acestora sau prin poșta electronică.
4. Secretariatul asigură păstrarea tuturor documentelor aferente activitații Cooperativei Agricole.
CAPITOLUL V 
TIPOLOGIA MEMBRILOR ÎNTR-O COOPERATIVĂ AGRICOLĂ

1. FONDATORI

Persoană fizică sau persoană juridică care îndeplinește prevederile art. 3 alin. 2 din legea nr. 566/2004 actualizată și semnează actul constitutiv al cooperativei.
Nu pot fi membri fondatori persoanele care, potrivit legii, sunt incapabile sau care au fost condamnate prin hotărâre judecătorească definitivă pentru infracţiunile de corupţie, spălare de bani, evaziune fiscală, gestiune frauduloasă, abuz de încredere, fals, uz de fals, înşelăciune, delapidare, mărturie mincinoasă, dare sau luare de mită, precum şi pentru infracţiunile prevăzute de legea Cooperației Agricole.

2. ACȚIONARI
Persoană fizică ce depune o cerere de înscriere și subscrie la capitalul social al cooperativei agricole aportul prevăzut în actul constitutiv; persoanele juridice care respect prevederile art. 3 alin. 2 din legea nr. 566/2004, participă la constituirea cooperativei agricole de gradul doi sunt considerați membri cooperatori în cadrul acestor cooperative.

3. ASOCIAȚI
Persoană fizică sau persoană juridică ce nu subscrie la capitalul social, dar care dorește să devină membru cooperator și depune cerere de înscriere în cooperativa agricolă, pe o perioadă de probă până la acceptarea sa ca membru cooperator, perioadă reglementată prin statutul cooperativei agricole aprobat de adunarea generală, în care sunt prevăzute drepturile și obligațiile membrului asociat. 

PARTICIPAREA MEMBRILOR  CU PĂRȚI SOCIALE

1. Capitalul social al cooperativei agricole, subscris la constituire, este în valoare de ……….. lei (conform Legii 566/2004, în funcție de grad I, II sau III) fiind divizat în _______ părți sociale, egale cu o valoare nominală (minimă) de câte 10 lei fiecare. Capitalul social vărsat la constituire este în valoare de ……….. lei, reprezentând _…… /_….. din capitalul social subscris.
2. Numărul părților sociale vărsate inițial, reprezintă ___/___ din numărul părților sociale subscrise.
3. Restul părților sociale subscrise de către membrii fondatori, pot fi vărsate în termen de _______ luni de la data înscrierii în cooperative
4. Părțile sociale subscrise și nevărsate în termenul prevăzut la alin. 2 de mai sus  vor fi anulate, capitalul social urmând să se modifice în mod corespunzător.
5. Depășirea termenelor scadente, pentru efectuarea vărsămintelor la capitalul social, reprezintă temei de sancționare al membrului cooperator, de către adunarea generală a cooperativei.
6. Părțile sociale se calculează în funcție de dimensiunea exploatației membrului cooperator, dar până la 20 % din capitalul social subscris și vărsat al cooperativei agricole. Rezultatele financiare pozitive și negative se raportează la rulajul pe care îl desfășoară fiecare membru prin intermediul cooperativei. Membrii asociați nu dețin părți sociale.
7. Capitalul social poate fi majorat sau redus numai cu aprobarea adunării generale a cooperativei.
8. Hotărârile adunării generale privind majorarea sau reducerea de capital social se publică în Monitorul Oficial partea a IV-a, numai dacă acestea sunt mai mari de 10% din capitalul social. Dacă majorarea sau reducerea capitalului social este mai mare de 10% se afișează la sediul cooperativei. Majorarea sau reducerea poate fi aprobată numai după 30 (treizeci) de zile de la data afișării. Majorarea de capital se poate face și prin noi subscrieri de capital ale membrilor cooperatori supuse aprobării adunării generale și publicării oficiale, după caz. La data înscrierii în cooperativă fiecare membru cooperator trebuie să verse cel puțin  30% din valoarea capitalului social subscris iar diferența în cel mult 12 (doisprezece) luni de la înscriere.	
9. Bunurile care se aduc în folosința cooperativei precum și terenurile de orice fel rămân în proprietatea membrilor cooperatori.
10. Părțile sociale pot fi cesionate între membrii cooperatori, donate și lăsate moștenire. Cesionarea și donarea părților sociale persoanelor din afara cooperativei agricole se poate face numai cu aprobarea adunării generale și numai dacă cumpărătorul sau dobânditorul, după caz, solicită înscrierea în cooperativă și respectă regulile acesteia.
11. Părțile sociale se restituie numai în caz de retragere, deces, excluderea unui cooperator sau în cazul dizolvării cooperativei, după ce s-au achitat eventualele restanțe/prejudicii datorate cooperativei.

DREPTURILE ȘI BENEFICIILE MEMBRILOR 

Membrii au următoarele drepturi și beneficii:
a. Dreptul de a alege și de a fi ales în organele de conducere sau în calitatea de cenzor al cooperativei agricole în cazul membrilor fondatori și acționari;
b. Dreptul la informații privind activitățile cooperativei agricole;
c. Dreptul de a se retrage din cooperativa agricolă;
d. Dreptul de a beneficia de facilități și servicii de la cooperativa agricolă;
e. Optimizarea costurilor de producție și eficientizarea în comun a activităților agricole prin degrevarea către cooperativă a achizițiilor de inputuri și comercializării producției. Prin aceasta se obține reducerea costurilor de producție (inputuri, bănci), uniformizează calitatea producției primare ale membrilor și se asigură certitudinea celui mai bun preț raportat la calitate în acel moment, la nivel național și informații constante privind prețurile practicate de traderi;
f. Creşterea gradului de adaptare a ofertei de produse agricole în plan cantitativ, calitativ şi sortimental la cerinţele consumatorilor;
g. Distribuirea echitabilă a rezultatelor cooperativei în funcție de activitatea economică a fiecărui membru;
h. Realizarea de investiții în comun prin care să se adauge valoare producției agricole primare și să se echilibreze veniturile pe lanțul agro-alimentar;
i. Rentabilizarea afacerii pe termen mediu și lung, capitalizarea fermierilor și a cooperativelor prin generarea de valoare adăugată din punct de vedere economic pentru membrii lor și care, în plus, să desfășoare o activitate economică relevantă, să reziste pe piață și să se dezvolte durabil;
j. Crearea de branduri, câștigarea și menținerea unei cote de piață;
k. Membrii cooperatori sunt informați, pot să se implice activ și să propună măsuri pentru eficientizării activității socio-economice a cooperativei, să primească drepturile ce li se cuvin din desfășurarea activității, după ce au fost respectate obligațiile către cooperative;
l. Controlul democratic și distribuirea echitabilă a rezultatelor cooperativei în funcție de activitatea economică a fiecărui membru conform hotărârii Adunării Generale;
m. Creșterea capacității de a face față riscurilor volatilității piețelor în comparație cu desfășurarea activităților de valorificare în mod individual de către fiecare producător;
n. Contribuirea la relansarea şi stabilizarea socio-economică a zonelor rurale favorizând dezvoltarea unor structuri agrare integrate fluxurilor de piaţă şi eficiente economic;
o. Furnizarea de servicii şi informaţii de specialitate membrilor care ar fi mult prea costisitoare dacă ar fi obținute în mod individual;
p. Facilități fiscale pentru membrii cooperatori și cooperative.

OBLIGAȚIILE MEMBRILOR 

Membrii au următoarele obligații:
a. participarea membrilor cooperatori la adunările generale ale cooperativei agricole;
b. participarea la distribuirea profitului net conform hotărârii AGA, respectând legislația în vigoare;
c. participarea membrilor cooperatori la activitatea cooperativei agricole;
d. Verificarea posibilitătii îndepliniri calității de membru, respectiv: obligațiile legale, statutare și cele suplimentare asumate de/față de cooperativă în relațiile cu membrii/terții, inclusiv, înainte de aderarea ca membru, conflictele de interese și incompatibilitatea/imposibilitatea respectării unor obligații asumate anterior de potențialul membru;
e. Valorificarea prin/către cooperativă a minimum 50% din producția comercializată anual de membri, dacă prin statut nu se prevede mai mult;
f. Obligativitatea menținerii activitătii cooperativei și obligațiilor asumate pentru cel puțin dublul perioadei pentru care au avut beneficii/facilități;
g. Să fie membru într-o singură cooperativă pe același sector de activitate.
h. Să pună la dispoziția cooperativei informațiile solicitate;
i. Să plătească contribuțiile financiare stabilite de adunarea generală pentru funcționarea cooperativei;
j. Răspunderea pentru operațiunile realizate prin intermediul cooperativei și acoperirea integrală a eventualelor prejudicii cauzate;
k. Respectarea legii cooperației agricole nr. 566/2004 cu modificările și completările ulterioare, prevederile actelor constitutive, regulamentului de organizare și funcționare, contractelor și deciziile adunării generale ale cooperativei, unde sunt membri.


OBLIGAȚIILE COOPERATIVEI AGRICOLE


Cooperativele Agricole au următoarele obligații:
a. Stabilește o strategie de piață în scopul echilibrării raportului cerere-ofertă, precum și garantării unor venituri certe și echilibrate membrilor săi;
b. Elaborează și aplică unitar tuturor membrilor, reguli comerciale specifice activitații cooperativei;
c. Coordonează direct activități operaționale de logistică, achiziții, administrativ, planificare;
d. Realizează centralizarea necesarului de inputuri, organizează licitația și aprovizionează membri( fertilizanți, semințe, pesticide, carburanți), optimizând costurile de producție ale acestora;
e. Oferă informații constante privind prețurile practicate de traderi, asigurând certitudinea celui mai bun preț raportat la calitate în acel moment, încheie contracte și tranzacționează producția membrilor cooperativei agricole;
f. Se asigură că maximul de părți sociale deținute de un membru este de 20%;
g. Efectuează operațiuni de colectare, vânzare și procesare a producției primare pentru membri de minimum 70% din cifra de afaceri aferentă fiecarei operatiuni;
h. Să prevină conflictele de interese;
i. Ținerea registrelor speciale, suplimentare prevăzute de lege, sigilarea și vizarea anuală de către cenzor;
j. Asigură și răspunde de întocmirea dărilor de seamă, a proiectului bugetului de venituri și cheltuieli, a execuției bugetare și a situațiilor financiare anuale, sau ori de câte ori i se solicită acest lucru de către organele de conducere;
k. Promovarea valorilor corporatiste în toate relațiile profesionale, prin conduita și luările de poziție exprimate;
l. Transmite lunar Consiliului de Administrație raport de activitate financiară, completat de contabilitate;
m. Raportează săptămânal Adunării Generale, Consiliului de Conducere cu privire la activitatea depusă.


CAPITOLUL VI
RELAȚIILE COOPERATIVEI

1. RELAȚIA DINTRE MEMBRI ȘI COOPERATIVĂ
Între cooperativa agricolă și membrii cooperatori există următoarele categorii de relații:
1) Relații patrimoniale 
        Relațiile patrimoniale se rezumă, în primul rând, la obligații membrilor cooperatori fondatori și acționari de a depune părțile sociale subscrise la aderarea în cooperative. Membrii cooperatori fiind obligați să efectueze vărsământul părților sociale în termenul stabilit în Hotărâre Adunării Generale fără a depăși 30 de zile. În cazul în care nu sunt vărsate părțile sociale subscrise nu este validat ca și membru cooperator, fiind exclus. 
        Părțile sociale pot fi în bani și/sau natură, corelate și cu mărimea fiecărui membru cooperator.  
        Părțile sociale subscrise și vărsate de un membru cooperator nu pot depăși 20% din totalul părților sociale ale cooperativei. 
        Aporturile în natură la capitalul social se evaluează de un specialist sau comisie desemnată de conducerea cooperativei. Acestea, odată vărsate, devin patrimoniu al cooperativei și la o eventuală retragere din cooperativa, membrul cooperator fondator sau acționar, va primi valoarea acestora în bani, după ce acoperă eventualele restanțe/prejudicii cauzate cooperativei agricole. 
        În cazul în care cooperativa intra în faliment, părțile sociale sunt utilizate pentru acoperirea deficitului și nu se mai restituie membrului cooperator
        La retragerea, precum și la excluderea din cooperativă,  membrul cooperator este îndreptățit să primească contravaloarea părților sociale vărsate la zi, în termen de 3 luni de la aprobarea situațiilor financiare anuale,  cu condiția să nu înregistreze debite față de cooperativă. În cazul unor debite față de cooperativă, acestea pot fi compensate cu valoarea părților sociale de restituit. În cazul în care eventualele debite depășesc contravaloarea părților sociale vor fi întreprinse toate demersurile legale necesare pentru recuperarea prejudiciului, inclusiv în instanță. 
       Activele și implicit investițiile rămân în proprietatea cooperativei și implicit pentru a fi folosite în interesul membrilor cooperatori și asigurarea sustenabilității și durabilității activității cooperativei respectând principiile cooperatiste. Membrii care se retrag sau sunt excluși vor primi doar contravaloarea părților sociale aduse în cooperativă. Dacă investițiile au fost realizate din profitul cooperativei sau credit bancar achitat din rezultatele cooperativei acestea nu vor face obiectul restituirii către membrii care nu mai vor să colaboreze în această formă de organizare și se retrag sau sunt excluși. În caz de deces, părțile sociale vor fi preluate de moștenitori și continua activitatea în cadrul cooperativei.
2) Relații de muncă 
    În calitate de persona fizică, un membru cooperator, precum și reprezentantul unui membru cooperator – persoană juridică poate fi angajat, în cadrul cooperativei, cu contract individual de munca sau alte forme contractuale prevăzute de lege.
    În acest caz, persoana respectivă se bucură de toate drepturile negociate la angajare, potrivit legii și capacității sale profesionale și nevoilor cooperativei.
    În calitatea de salariat, persoana în cauză, trebuie să respecte întocmai prevederile legislației generale și ale regulamentului intern al cooperative, în care sunt prevăzute drepturi, obligații, răspunderi și sancțiuni.                         
3) Relații comerciale  
     Relațiile comerciale dintre cooperativă și membrii cooperatori se rezumă la:
· livrări de bunuri și prestări de servicii efectuate de cooperativă către membrii cooperatori conform contractelor de vânzare-cumpărare inputuri pentru agricultură, angajament cooperativ, legislației specifice și principiilor cooperatiste;
· livrări de produse și prestări servicii efectuate de membrul cooperator către cooperativă, în calitate de operator economic, în concordanță cu legislația în vigoare și principiile cooperatiste;
Pentru ca aceste relații comerciale să fie acoperite de răspundere materială și juridică, este necesară încheierea unor contracte economice bilaterale, specific pentru tranzacțiile derulate și garantate prin fidejusiune, bilete la ordin, alte garanții, etc. Relațiile comerciale dintre cooperativă și membrii se bazează pe principii de bună credință contractuală, independență economică economică și financiară, confidențialitatea tranzacțiilor, apărarea reputației reciproce, angajarea răspunderii pentru prejudiciile cauzate și acordarea și menținerea unor garanții valabile de plată până la concurența cu valoarea asumată prin contracte. 
    Ambele tipuri de relații comerciale se evidențiază din punct de vedere contabil, atât la cooperativă cât și la membrul cooperator. La finele anului sau ori de câte ori este necesar, acestea se confruntă reciproc prin emitere de “extrase de cont”, prevăzute de legislația contabilă. 
    La sfârșitul anului financiar, cooperativa eliberează fiecărui membru cooperator o adeverință din care reiese rulajul cantitativ și valoric al produselor vândute prin intermediul cooperativei. Documentul va servi membrului cooperator la calcularea facilităților fiscale oferite de Legea Cooperației Agricole nr. 566/2004 cu modificările și completările ulterioare și legislația secundară incidentă.
Relațiile comerciale dintre membri și cooperativă nu sunt asimilate persoanelor afiliate. 
Cooperativa și membrii vor colabora pentru declararea stării de calamitate și invocarea forței majore, în scopul exonerării de răspundere pe lanțul commercial fermieri/producător-cooperativă-client, în cazul  calamitării recoltelor din cauza manifestării unor categorii de riscuri care afectează grav producția(ger, îngheț, grindină, inundații, secetă).  
4). Membru are calitatea de client/furnizor pentru cooperativă
CLIENT - pentru livrări de bunuri și prestări de servicii efectuate de cooperativă către membrii cooperatori conform contractelor de vânzare-cumpărare inputuri pentru agricultură, angajament cooperativ, legislației specifice și principiilor cooperatiste;
Membrul cooperator se angajează să se aprovizioneze prin intermediul cooperative cu inputuri pentru agricultură, minimum … 50% … din necesarul anual. 
Membrul cooperator se obligă să achite contravaloarea inputurilor aprovizionate cu cel puțin 10 zile înainte de scadența plății angajată de cooperativă față de furnizor. 

FURNIZOR – pentru livrări de produse și prestări servicii efectuate de membrul cooperator către cooperativă, în calitate de operator economic, în concordanță cu legislația în vigoare și principiile cooperatiste;
Membrul cooperator se angajează să livreze prin/către cooperativă din producția comercializată, minimum … 50%/75% … .
În cazul în care fermierul membru nu livrează cantitățile asumate/contractate cu cooperativa, aceasta este împuternicită să se îndrepte împotriva membrului cooperator care nu a livrat sau care a creat un prejudiciu utilizând toate mijloacele legale și de garantare.
Prejudiciu astfel creat cooperativei se transferă pe cale contabilă/juridică către membrii cooperatori care au cauzat respectivul prejudiciu. Aceștia fiind răspunzători până la acoperirea lui integrală. Răspunderea și rezolvarea unor astfel de situații litigioase se va urmări să se facă pe cale amiabilă, iar în caz de neînțelegeri pe cale judecătorească.  
 5). Membru are calitatea de acționar la cooperativă
Aceasta presupune următoarele:
· membrul cooperator participă la luarea deciziilor după principiul 1 membru 1 vot;
· beneficiază de rezultatul economic obținut de cooperativă;
· participă la repartizarea profitului prin dividende, conform hotărârii AGA, proportional cu participarea la realizarea rulajului comercial anual al cooperativei;
· proprietar pe patrimonial indivizibil urmare a investițiilor realizate;


2. RELAȚIA DINTRE CONDUCEREA COOPERATIVEI ȘI MEMBRI
Conducerea cooperativei este asigurată prin AGA, CA și directorul executiv.
Hotărârile adoptate în cadrul AGA, deciziile CA și ale directorul executiv se iau cu bună credință în scopul consolidării cooperativei și capitalizării fermierilor membri, fiind executorii și presupune implicarea activă a tuturor. 
Membrii au obligația au obligația de a participa la ședințele de lucru și transmite datele solicitate de conducerea cooperativei privind suprafețele cultivate și producția obținută și destinată comercializării. 

3. RELAȚIA DINTRE COOPERATIVĂ ȘI TERȚI
În relațiile cu terții cooperativa agricolă este reprezentată de organele de conducere, iar colaborarea se realizează pe principii de bună credință și respect reciproc, independență juridică, economică și comercială, urmărirea executării garantări și obligațiilor asumate. 
Cooperativa acordă garanții, bilete la ordin. Terții colaboratori au obligația de a acorda garanții de plată sau de bună execuție, în caz contrar cooperativa nu va desfășura tranzacții cu cei care nu respect condițiile solicitate. 
Conducerea cooperativei acționează în interesul colectiv al membrilor, în baza mandatului acordat.
Obligațiile asumate de cooperativă față de terți sunt considerate a fi obligații asumate individual de fiecare membru față de terțul respectiv. Nici o obligației asumată individual de un membru față de terți fără acceptul cooperativei nu va putea fi cerută a fi executată. Aceasta fiind nulă de drept.    
4. RELAȚIA DINTRE ANGAJAȚI/EXECUTIV ȘI TERȚI
În relațiile cu terții, angajații cooperativei agricolă acționează conform responsabilitălor din fișa postului, pe principii de bună credință și respect reciproc, independență juridică, economică și comercială, urmărind executarea garanțiilor și obligațiilor asumate și promovând imaginea cooperative, valorile corporatiste în toate relațiile profesionale, prin conduită și luările de poziție exprimate.
Angajații cooperativei acționează în interesul colectiv al membrilor, în baza hotărârilor și a fișei postului, sub conducerea unui șef direct. 
Nici o obligației asumată individual de un angajat față de terți fără acceptul cooperativei nu va putea fi cerută a fi executată. Aceasta fiind nulă de drept. 







CAPITOLUL VII
ACTIVITĂȚILE ȘI SERVICIILE EFECTUATE DE COOPERATIVĂ PENTRU MEMBRI

Cooperativa sprijină fermierii oferind acestora soluții viabile dezvoltării, având ca scop diferențierea economică vizibilă față de alți fermieri.
Cooperativa oferă:
a. o sursa de venit de încredere, constantă și conformă prevederilor contractuale;
b. asigură furnizarea la timp a materiilor prime necesare producției de bună calitate și la un preț avantajos; 
c. asigură de asemenea decontarea la termen a tuturor obligațiilor financiare; 
d. crește influența producătorului în stabilirea prețurilor de vânzare a produselor agricole;
e. îndrumarea către obţinerea de bunuri agricole, conform standardelor de piaţă; 
f. condițiile propice pentru dezvoltarea economico-socială a spaţiului rural.


1. ACHIZIȚIA INPUTURILOR(pesticide, semințe, îngrășăminte, carburanți)

Cooperativa solicită de la membrii cantitățile necesare din fiecare categorie de inputuri pentru fiecare an agricol și fiecare campanie de lucrări. Se întocmește un necesar centralizat la nivel de cooperativă. În funcție de cantitățile rezultate se stabilește procedura de achiziție(ex: licitație publică deschisă, achiziție prin negociere directă, etc).
Licitațiile pentru achiziția inputurilor se organizează în mod centralizat pentru toți membrii cooperatori. În acest fel discount-urile obținute sunt mult mai mari.
Există posibilitatea organizării licitației la nivel de cooperativă și organizării licitației la nivel UNCSV. În funcție de produsele dorite de membri, pachetele tehnologice alese, se ia o decizie atât la nivel de cooperativă cât și de UNCSV. 

1.1. ORGANIZAREA LICITAȚIILOR LA NIVEL DE COOPERATIVĂ
           Sunt invitați mai mulți furnizori de încredere cu care au colaborat fermierii și membri ai cooperativei. Se folosește caietul de sarcini agreat la nivelul UNCSV.
În aceeași zi, într-un interval de timp stabilit de membri, furnizorii își depun ofertele. 
Licitația poate fi:
· publică-deschisă, cu strigare;
· publică în plic sigilat, cu o singură strigare în cadrul licitației;
· publică, în plic sigilat, se deschide și anunță ofertele cele mai bune și dă posibilitatea să se ofere un preț mai bun prin strigare și de alți furnizori;
· achiziție prin negociere directă urmărind atribuirea făcându-se pentru cea mai bună ofertă;
Ofertele se analizează de membri/persoanele desemnate și trebuie aleasă cea mai bună ofertă.


1.2.  ORGANIZAREA LICITAȚIILOR LA NIVEL DE UNCSV
Se parcurge procedura similară desfășurată la nivel de cooperativă preluându-se centralizatorul de la nivelul fiecărei cooperative. Se folosește caietul de sarcini agreat. 
După finalizarea procedurii de licitație este înștiințat furnizorul câștigator și trebuie începută procedura de achiziție.
Comercializarea produselor agricole rezultate din activitatea cooperativei se face centralizat la nivel de cooperativă.
Livrarea se va face către fiecare cooperativă în parte. 
    
2. VALORIFICAREA PRODUCȚIEI
Adesea, preţurile mărfurilor agricole fluctuează mult pe parcursul anului. Fermierii membrii au obligația valorificării minimum 50% din producția comercializată prin/către cooperativă. Prin aceasta se urmăresc a se diminua riscurile de preţ şi de piaţă, securizarea vânzării unei părți din recoltă pe tranzacții forward sau tranzacții spot la prețuri cât mai convenabile și asigurarea unui necesar de cash flow pentru fiecare membru în parte. Astfel se pot realiza tranzacții cu cantități de recoltă mai mari, omogene calitativ și tentante pentru actorii din piață, tranzacționabile pe bază de contracte tip cu clauze negociate și riscuri cât mai mici. 
Fiecare membru calculează cheltuielile efectuate pe ha/cultură și anunță directorul executiv/comercial al cooperativei de la ce preț este interesat să vândă. 

2.1. VALORIFICAREA PRODUCȚIEI PRIN COOPERATIVĂ
Directorul cooperativei trebuie să centralizeze producțiile tuturor membrilor, iar în funcție de prețul pieței și de intenția membrilor de a vinde, se negociază cantitățile vândute și prețul final pentru întreaga cantitate. În acest mod se obține un preț mai mare pe producție.
Tot în mod centralizat trebuie să se realizeze comenzile pentru transportul cerealelor, fluxul de vânzare, etc.

1.2. VALORIFICAREA PRODUCȚIEI PRIN UNCSV
            Uniunea va centraliza intențiile și cantitățile de recoltă ale cooperativelor membre, perioada de recoltare-comercializare, urmărind realizarea unor contingente de mărfuri agricole în cantități mari și calități omogene disponibile în anumite perioade pe anumite locații de livrare. Se lansează către cumpărători ofertele de vânzare raportate la prețurile de referință de pe bursă. Dacă sunt cumpărători fermi, serioși și interesați pentru derularea tranzacțiilor se negociază prețurile de vânzare și clauzele contractelor de vânzare-cumpărare. Acestea se comunică cooperativelor membre și în funcție de hotărârea luată de fiecare se pot încheia contractele ferme de vânzare-cumpărare. Avantajele cooperativelor rezultă din faptul că având reprezentativitate la nivel de UNCSV se pot negocia condiții contractuale de cantitate, calitate, livrare, preț, condiții de plată și penalizări mult mai bune decât în situația unor soluții individuale sau la nivel de cooperativă. 

3. INVESTIȚII ÎN COMUN ALE MEMBRILOR

Dezvoltarea socio-economică a mediului rural se realizează mult mai eficient și durabil prin investiții în comun, prin cooperative agricole funcționale, deținute de producători agricoli, care să desfășoare o activitate economică relevantă, să reziste pe piață și să se dezvolte durabil, pentru a face față riscurilor volatilității piețelor în comparație cu desfășurarea activităților în mod individual de către fiecare producător. 
În funcție de condițiile specifice ale fiecărei cooperative agricole în parte, pentru a se realiza o dezvoltare durabilă și o capitalizare și menținere în competiția de pe piață identificăm ca fiind necesare următoarele tipuri de investiții: 
3.1.  investiții în comun în spații de depozitare și condiționare(detaliere-argumentare);
3.2.  investiții în comun în procesarea/integrarea producției aferentă unei culturi (detaliere-argumentare);
3.3.  corelarea și complementaritatea investițiilor cooperativelor din cadrul UNCSV realizabile la nivel national (detaliere-argumentare);

Pentru consolidarea unității cooperativei și a apartenenței membrilor la aceasta poate desfășura următoarele activități:
· activități de reprezentare a fermierilor membrii și cooperative în relația cu autoritățile locale și centrale;
· reprezentarea pentru identificarea și soluționarea unor probleme de natură juridică;
· realizarea și depunerea declarațiilor de suprafață APIA;
· realizarea și depunerea declarațiilor pentru sprijinul pe motorină ale membrilor;
· întocmirea documentației pentru acordarea despăgubirilor pentru perderi din culturi calamitate;
· testarea unor soiuri și hibrizi adaptați la schimbările climatice și impactul în bugetul fermierilor membri;
· loturi de încercare și demo privind eficacitatea unor produse de protecția plantelor; 
· de cercetare-monitorizare a impactului unor dăunători asupra culturilor;
· cercetări privind integrarea producției vegetal-zootehnice în scopul creșterii valorii adăugate și realizarea de produse agroalimentare pe lanțul scurt prin intermediul cooperativei;
· îndrumarea membrilor în accesarea fondurilor europene. 
CAPITOLUL VIII
RĂSPUNDERI ȘI SANCȚIUNI

      Sancțiuni pentru membri:
a). penalizări pentru acoperirea eventualelor prejudicii cauzate nerespectării angajamentelor asumate față de cooperativă;
b). atenţionare;
c). suspendarea dreptului de vot;
d). suspendarea calității de membru;
     Membri pot fi suspendati în următoarele cazuri: 
· când încalcă prevederile statutului, regulamentului; 
· când se săvârșeste o infracţiune;
e). excludere.

Membrii Consiliului de Administrație, Cenzorii și celelalte profesii liberale care interacționează cu cooperativa agricolă, vor răspunde pentru eventualele fapte imorale, ilegale față de cooperativa agricolă și membri în concordanță Legea Cooperației Agricole nr. 566/2004, Legea nr. 1/2005 privind organizarea și funcționarea cooperației actualizate la zi, se completează corespunzător cu legislația penală și civilă în vigoare.


Sancțiuni pentru salariați se vor efectua conform legislației în vigoare și ROI.

CAPITOLUL IX
REGULI DE ETICĂ COOPERATISTĂ

Principiile care stau la baza organizării și funcționării cooperației, precum și la orientarea procesului de înțelegere, interpretare și aplicare a normelor de drept cooperatist sunt: 

a) principiul asocierii voluntare și deschise, potrivit căruia cooperativele sunt entități juridice  voluntare care se constituie pe baza liberului consimțământ și sunt deschise tuturor persoanelor capabile să utilizeze serviciile lor și care sunt de acord să își asume responsabilitățile calității de membru cooperator, fără niciun fel de discriminare pe criterii de naționalitate, origine etnică, religie, apartenență politică, origine socială sau sex; 

b) principiul controlului democratic al membrilor cooperatori, potrivit căruia cooperativele sunt organizații democratice care sunt controlate de către membrii cooperatori care participă la stabilirea politicilor și adoptarea deciziilor. Persoanele care activează ca reprezentanți aleși sunt răspunzatoare în fața membrilor cooperatori;
 
c) principiul participării economice a membrilor cooperatori, conform căruia membrii contribuie în mod echitabil la constituirea proprietății cooperativei agricole, exercitând asupra acesteia un control democratic. Cel puțin o parte a acestei proprietăți este indivizibilă. Membrii cooperatori primesc, de regulă, o compensație limitată în bani sau în natură, din profitul stabilit pe baza situației financiare anuale și a contului de profit și pierdere, proporțional cu participarea fiecăruia la profitul realizat de către cooperativa la care este membru. Membrii cooperatori alocă din profitul net al cooperativei agricole sumele necesare realizării următoarelor scopuri: dezvoltarea cooperativei agricole, recompensarea membrilor cooperatori în raport cu participarea la activitatea cooperativei agricole sau sprijinirea altor activități aprobate de către membrii cooperatori; 

d) principiul autonomiei și independenței cooperativei, potrivit căruia cooperativele sunt entități juridice autonome bazate pe autoajutoare și sunt controlate de către membrii lor. Intrarea în raporturi juridice cu alte persoane fizice sau juridice, inclusiv cu Guvernul, ori atragerea de finanțari din surse externe, se face cu asigurarea controlului democratic al membrilor cooperatori și cu menținerea autonomiei cooperativelor; 

e) principiul educării, instruirii și informării membrilor cooperatori, conform căruia cooperativele asigură educarea și instruirea membrilor lor, reprezentanților aleși, directorilor executivi sau angajaților, astfel încât aceștia să poată contribui efectiv la dezvoltarea cooperativelor agricole din care fac parte. Cooperativele informează publicul, în mod special tineretul și liderii de opinie, în legătură cu natura și avantajele cooperației; 

f) principiul cooperării între cooperative, potrivit căruia cooperativele servesc membrii proprii și consolidează mișcarea cooperatistă. Societățile cooperatiste lucrează împreună în cadrul structurilor locale, naționale, regionale și internaționale; 

g) principiul preocupării pentru comunitate, conform căruia cooperativele acționează pentru dezvoltarea durabilă a comunităților din care fac parte, prin politici aprobate de membrii lor.

VALORI
· Democrație și reciprocitate
· Echitate, egalitate, și libertate
· Onestitate, integritate și transparență
· Vigilență și perseverență
· Respect și încredere
· Dezvoltare durabilă
· Mutualitate și solidaritate
· Intercooperare
· Profitul cooperativ și intergeneraționalitatea
· Responsabilitate socio-economică


REGULI ETICE ÎNTRE MEMBRI COOPERATORI ȘI COOPERATIVĂ

…… de completat ….


CAPITOLUL X
 FUZIUNEA. DIVIZAREA. DIZOLVAREA ȘI LICHIDAREA


Fuziunea, divizarea, dizolvarea sau lichidarea cooperativei se aprobă de adunarea generală.

1. Fuziunea se face prin absorbția de către o altă cooperativă sau prin contopirea a două sau mai multe cooperative.
2. Divizarea poate fi totală sau parțială și poate avea loc prin împărțirea patrimoniului sau desprinderea prin transmiterea unei părți din patrimoniu către alte cooperative.
3. Dizolvarea se face ca efect al fuziunii sau divizării. Dizolvarea se mai poate face și în situațiile în care: nu se mai poate realiza obiectul de activitate; capitalul social se diminuează sub 50% din cel de la constituire; reducerea numărului de cooperatori sub numărul minim stabilit de lege; nu s-au ținut adunările generale timp de 2 ani; falimentul cooperativei; imposibilitatea alegerii organelor de conducere; alte situații stabilite prin lege sau prin actul constitutiv al cooperativei agricole. Înainte de a se hotărî dizolvarea, cooperativa agricolă este supusă verificării de către compartimentul de control financiar de gestiune, al cărui raport este prezentat în adunarea generală.
4. Lichidarea în cazul dizolvării și lichidării cooperativei, adunarea generală sau, după caz, instanța judecătorească competentă va desemna lichidatorii. Actul de numire a lichidatorilor trebuie depus la Oficiul Registrului Comerțului pentru a fi înscris și publicat în Monitorul Oficial al României, partea a IV-a. Lichidatorii își desfășoară activitatea conform prevederilor legale în vigoare. În cazul lichidării, după achitarea datoriilor și restituirea părților sociale, cu aprobarea adunării generale, activul rămas în urma efectuării operațiunilor de lichidare se repartizează de către cooperativa agricolă membrilor săi, proporțional cu valoarea părților sociale vărsate.

		Bunurile patrimoniale aferente  părții indivizibile care au fost finanțate/cofinanțate din fonduri nerambursabile europene sau naționale, în caz de dizolvare și lichidare, pot fi transmise către alte cooperative agricole active cu obiect de activitate similar, în care membrii cooperatori pot participa cu părțile sociale ca aport în natură, printr-o procedură stabilită în statutul cooperativei agricole. 
Dacă în termen de 6 luni de la terminarea operațiunilor de lichidare, lichidatorii nu au reuşit să transmită bunurile în condiţiile alin. (3), precum şi în cazul în care statutul cooperativei agricole nu prevede o procedură de transmitere a bunurilor ori dacă prevederea este contrară legii sau ordinii publice, bunurile rămase după lichidare vor fi atribuite de instanţa competentă unei cooperative agricole active cu obiect de activitate similar, cea mai apropiată ca distanță. 
Data transmiterii bunurilor este cea a întocmirii procesului-verbal de predare-preluare.
Excepție de la alin. (3)-(5) fac bunurile din patrimoniul cooperativelor agricole asupra cărora sunt constituite sarcini în favoarea băncilor finanțatoare.
Prevederile alin. (3)-(5) nu sunt aplicabile procedurilor de executare silită.

CAPITOLUL XI
DISPOZIŢII FINALE


Prevederile prezentului regulament vor fi aduse la cunoştinţă, în termen de 15 zile de la aprobare. 
În termen de 30 zile de la aprobarea prezentului regulament, vor fi elaborate fişele posturilor, pentru toate posturile prevăzute în statul de funcţii aprobat.
Prezentul regulament poate fi modificat cu aprobarea Consiliului de Administrație. 
Dispoziţiile regulamentului de organizare şi funcţionare care derivă din prevederile statutului sau ale altor acte normative se vor completa şi pune de acord cu acestea, atunci când se aduc modificări sau completări actelor respective.

CAPITOLUL XII
ALTE PREVEDERI


1. Cu aprobarea adunării generale extraordinare cooperativa poate deschide puncte de lucru.


2. Pentru o informare punctuală, o implicare activă a cooperativei și implicit a membrilor în realizarea cadrului legislativ privind dezvoltarea, eficientizarea și capitalizarea cooperativelor, aceasta este afiliată la Uniunea de Ramură Națională a Cooperativelor din Sectorul Vegetal din România.


Prezentul Regulament a fost aprobat în adunarea generală ordinară prin Hotărârea nr……din………., va intra în vigoare la 5 zile lucrătoare de la data adoptării și se afișează la sediul cooperativei, pentru consultare.

În conformitate cu decizia Adunării Generale, semnează

Nume și Prenume						Nume și Prenume 
[bookmark: _GoBack]Președinte Cooperativa					Director executiv

